Релелүү жөндөгүч
Релелүү жөндөгүч - жөндөлүүчү чоңдук белгиленген бир мааниге жеткенде системага берилген башкаруучу таасирди кескин үзгүлтүктүү аракеттүү жөндөгүч.
 
Релелүү жөндөгүчтө жөндөлүүчү чоңдукту белгилүү деңгээлге жеткирип өзгөртүп туруу үчүн реле элемента колдонулат. Релелүү жөндөгүчтө реле элементи катары сервомотор колдонулса, ал көп позициялуу деп аталат. Конструкциясы жөнөкөй жана аны менен кубаттуулуктарды кошуп ажыратуу мүмкүн. Ал Релелүү жөндөгүч процесстин тез аткарылышын, б. а. чектоолор коюлганда да эң кыска мөөнөттө процесстин бүтүшүн камсыз кылат.

Колдонулган адабияттар 
 Кыргыз Совет Энциклопедиясы. Башкы редактор Б. О. Орузбаева. -Фрунзе: Кыргыз Совет Энциклопедиясынын башкы редакциясы, 1980. Том 5. Пирс - Токкана. -656 б.

Физика